ויניסיוס ז'וניור

קריירה מוקדמת

ויניסיוס ז'וניור התחיל לשחק כדורגל בשנת 2006 כשאביו לקח אותו לאחד מסניפי פלמינגו שבשכונת מטואה של סאו גונצ'לו, שבריו דה ז'ניירו שבה הוא חיי עם משפחתו. בגלל המצב הקשה בבית נאלץ ויניסיוס לעבור עם דודו לאבולסאו כדי להיות יותר קרוב לאימונים של פלמנגו, ניאהו דו אורובו ("קן נשרים").
בשנת 2007, בנוסף להכשרתו באקדמיה של פלמינגו בסאו גונצ'לו, הוא החל את לשחק קט-רגל בקנטו דו ריו, מועדון מפורסם בנייטרוי. הוא נשאר שם עד 2010.
בשנת 2009, כאשר ויניסיוס היה בן תשע, הוריו לקחו אותו למשחקי קט-רגל עבור פלמנגו. המועדון ראה בו פוטנציאל אבל ביקש ממנו לחזור כשהיה בן עשר. הוא בחר שלא לחזור לקטרגל. במקום זאת, בחודש אוגוסט 2010, הוא נבחן בקבוצת הכדורגל של פלמנגו ועבר לשחק שם.

פלמנגו

ויניסיוס שיחק לראשונה עבור פלמנגו ב-13 במאי 2017 בתור מחליף ל-82 דקות בתיקו 1–1 נגד אתלטיקו מיניירו. יומיים לאחר מכן הוא האריך את החוזה עם המועדון מ-2019 עד 2022, עם עלייה משמעותית בשכר והגדלת סעיף הרכישה מ-30 מיליון אירו ל-45 מיליון אירו. דווח כי חידוש זה של החוזה היה חלק מתהליך ההעברה של ויניסיוס לריאל מדריד, הסכם שהושג בין שני המועדונים בגאבה שבריו דה ז'ניירו באותו שבוע, עם התחייבות למכור את השחקן הצעיר ביולי 2018.
ב-10 באוגוסט 2017 ויניסיוס הבקיע את השער הראשון שלו במשחק רשמי בקריירה שלו בגביע סודאמריקנה נגד פלסטינו בניצחון 5–0 עבור פלמנגו. הוא כבש שער אחד, 30 שניות לאחר שנכנס בדקה ה-72. ב-19 באוגוסט 2017 ויניסיוס כבש את השער הראשון שלו בליגת העל הברזילאית עבור פלמנגו, בניצחון 2–0 נגד אתלטיקו גויאניינסה.

ריאל מדריד

ב-23 במאי 2017 מועדון הכדורגל הספרדי ריאל מדריד סיכם על העברתו של ויניסיוס לשורותיו לאחר יום הולדתו ה-18 ב-12 ביולי 2018 (גיל 18 הוא הגיל המינימלי להעברה בינלאומית). ויניסיוס עבר תמורת סכום של 46 מיליון אירו, שהיה באותה עת, המכירה השנייה היקרה ביותר של שחקן בהיסטוריה של הכדורגל הברזילאי (שני להעברת ניימאר בלבד), הסכום הגדול ביותר שקיבל המועדון הברזילאי להעברה (ניימאר עלה לברצלונה 86 מיליון יורו, אך סנטוס קיבל רק 17 מיליון), והסכום הגבוה ביותר ששולם אי פעם על ידי מועדון כדורגל לשחקן מתחת לגיל 19.
ב-20 ביולי 2018, ריאל מדריד הציגה רשמית את ויניסיוס כשחקן ריאל מדריד והוא קיבל את המספר 28. ויניסיוס הופיע לראשונה ב־29 בספטמבר 2018, כשהוא מחליף את כרים בנזמה בדקה ה-88 במשחק שהסתיים בתוצאה 0–0 נגד אתלטיקו מדריד, וכך הפך לשחקן הבכיר הראשון במדריד שנולד לאחר תום המילניום. ב-31 באוקטובר ויניסיוס פתח בהרכב לראשונה במשחק גביע המלך הספרדי בניצחון 4–0 על מלייה מהליגה השלישית בספרד. במשחק הוא תרם שני בישולים, והוכתר על ידי מארקה כאיש המשחק. הוא הבקיע את שערו הראשון ב-3 בנובמבר לאחר שנכנס כחילוף בניצחון 2–0 נגד ריאל ויאדוליד.

נבחרת לאומית

ב-30 באוקטובר 2015 ויניסיוס ז'וניור זומן לנבחרת ברזיל עד גיל 15 על ידי המאמן גילהרהמה דלה דה לאליפות דרום אמריקה עד גיל 15. ויניסיוס הוביל את ברזיל לזכייה בטורניר עם 6 כיבושים.
ב-24 ביוני 2016, ויניסיוס נקרא למשחק ידידותי נגד צ'ילה, הוא הבקיע שני שערים והוסיף שני בישולים בניצחון 4–2.
בחודש מרץ 2017 ויניסיוס ערך את הופעת הבכורה שלו עם שער בנבחרת ברזיל עד גיל 17 במסגרת אליפות דרום אמריקה עד גיל 17 נגד צ'ילה. בשלב האחרון, הוא הבקיע שני שערים בניצחון 3–0 על אקוודור ושני שערים בניצחון 3–0 על קולומביה. לאחר זכייתה של ברזיל באליפות דרום אמריקה מתחת לגיל 17, נבחר ויניסיוס ז'וניור לשחקן הטוב ביותר בטורניר, והוא היה מלך השערים עם 7 שערים.
ב-28 בפברואר 2019 ויניסיוס ז'וניור זומן לראשונה לסגל נבחרת ברזיל במסגרת משחקי ידידות מול פנמה וצ'כיה, אך ויניסיוס נפצע במהלך המשחק מול אייאקס בשמינית גמר ליגת האלופות ולכן לא נכלל בסגל נבחרת ברזיל למשחקי הידידות.
ב-11 בספטמבר 2019 ערך וינסיוס את הופעת הבכורה שלו במדי נבחרת ברזיל בהפסד 1-0 לנבחרת פרו.